Jesus Is King

Jesus Is King (בתרגום חופשי לעברית: "ישו הוא מלך") הוא אלבום האולפן התשיעי של הראפר האמריקאי קניה וסט. האלבום יצא לאור ב-25 באוקטובר 2019, על ידי חברות התקליטים GOOD Music ודאף ג'אם. האלבום מושפע בעיקר ממוזיקת גוספל וממוזיקה נוצרית ומשלב בתוכו את סגנונות ההיפ הופ, מוזיקת נשמה, רית'ם אנד בלוז ופופ. ב-29 באוגוסט 2019 הודיעה קים קרדשיאן, אשתו של וסט, על יציאתו הצפויה של האלבום באמצעות פרסום רשימת השירים של הפרויקט בטוויטר שלה. בציוץ מופיע גם תאריך היציאה 27 בספטמבר 2019. בתחילת ספטמבר 2019, על פי הדיווחים, סיים וסט לעבוד על אלבום עם הראפר פושה טי. בעקבות מסיבת האזנה בדטרויט, הודיעה קרדשיאן כי האלבום יתעכב, ויצא יומיים לאחר התאריך המתוכנן, ב-29 בספטמבר 2019, מכיוון שהיה צריך לסיים מיקס לשירי האלבום. גם היציאה ב-29 בספטמבר נדחתה. על פי TMZ, האלבום כבר הושלם, אך וסט עידכן אותו ללא הרף מכיוון שהוא לא היה מרוצה מהתוצר הסופי. באוקטובר 2019 המשיך וסט לעבוד על האלבום בוויומינג והזמין את המפיק סוויז ביטס (אנ') לעזור לו לסיים עם האלבום. ב-21 באוקטובר צייץ וסט בטוויטר תאריך יציאה חדש, 25 באוקטובר 2019. האלבום החמיץ את הופעת הבכורה שלו בחצות, כיוון ששלוש רצועות עדיין זקוקות לשיפורים במיקס שלהם. האלבום יצא בסופו של דבר ב-25 באוקטובר בסביבות השעה 19:00 בשעון ישראל, שתים עשרה שעות מאוחר יותר מהמתוכנן. האלבום מתעסק בדת הנוצרית, כאשר וסט מתאר אותו כ"ביטוי לבשורה". בינואר 2019 הוא הקים את קבוצת השירות שלו ביום ראשון, שבה הוא מבצע שירי גוספל וגרסות כיסוי של שירים מהדיסקוגרפיה שלו. בפעם הראשונה בקבוצה ביצע את השיר "Water" מתוך האלבום בשידור חי לפני יציאתו. האלבום הופק על ידי קניה וסט בשיתוף מפיקים נוספים כמו מייק דין, טימבלנד, לברינת' (אנ') ועוד. האלבום במקור נקרא "Yandhi" ותוכנן לצאת לאור ב-29 בספטמבר 2018 אבל נדחה ל-23 בנובמבר של אותה שנה. מאוחר יותר וסט דחה את האלבום לתאריך לא ידוע. בינואר 2019 הכחיש הנציג של וסט את הדיווח בטענה כי ווסט מסרב להוציא את האלבום כדי להשיג מינוף במחלוקת משפטית עם חברות התקליטים שלו. ב-29 באוגוסט 2019, קים קרדשיאן הודיעה על האלבום עם תאריך היציאה 27 בספטמבר לצד מחברת שמציגה את רשימת השירים של האלבום. נציג ווסט דיווח ל-E! News כי Jesus Is King הוא "האלבום האחרון" שלו. במהלך מופע שירות ב-16 בספטמבר 2019, וסט אישר את תאריך השחרור שקרדשיאן צייצה. ב-27 בספטמבר 2019, לאחר הופעה של שירות יום ראשון בדטרויט, וסט הציג תצוגה מקדימה של האלבום וסרט שכותרתו גם "Jesus Is King" בתיאטרון פוקס. קרדשיאן הודיעה אז כי האלבום נדחה יומיים אחורה ליציאתו ב־29 בספטמבר 2019, וקבעה שצריך לסיים את המיקסים וכי יתקיימו שני מפגשי האזנה נוספים בשיקגו וניו יורק. האלבום גם החמיץ את התאריך הזה ללא כל הסבר שנמסר על ידי וסט או קרדשיאן. ב-12 באוקטובר 2019 הודיע וסט על תאריך יציאה נוסף, 25 באוקטובר 2019, במסיבת האזנה בוושינגטון. וסט בסופו של דבר אישר באמצעות טוויטר ב-21 באוקטובר שזהו תאריך ההפצה הרשמי. יום לפני הוצאתו, הודיע וסט על אלבום האולפן הבא שלו, וחשף כי ב-25 בדצמבר 2019 הוא יוציא אלבום נוסף בשם "Jesus Is Born". מידע על האלבום Jesus Is King באתר MusicBrainz האלבום Jesus Is King באתר Discogs האלבום Jesus Is King באתר ספוטיפיי האלבום Jesus Is King באתר יוטיוב קניה ווסט, מייקל קרדה, פדריקו ווינדבר, לברינת', רוני ג', וורין קמפבל, טימבלנד, אנג'ל לופז Jesus Is King, discogs (באנגלית) Charles Holmes, Charles Holmes, Kim Kardashian Teases Track List for New Kanye West Album ‘Jesus Is King’, Rolling Stone, ‏2019-08-29 (באנגלית) Luke Morgan Britton, Kanye and company's 'Wyoming albums' - the ultimate, brutally edited, best-of playlist, NME, ‏2018-06-29 (באנגלית) Kanye West Plays 'Jesus Is King' Album for Eager Detroit Crowd Ahead of Release: Inside the Event, Billboard Coscarelli, Joe (2019-09-30). "Kanye West Teases 'Jesus Is King,' a New Album With No Cursing". The New York Times (באנגלית אמריקאית). ISSN 0362-4331. נבדק ב-2019-10-25. Kanye West's 'Jesus Is King' Has Reportedly Been Delayed Again, Complex (באנגלית) Kanye West & Swizz Beatz Are in “Album Mode” in Wyoming, Highsnobiety, ‏2019-10-11 (באנגלית) Samuel Spencer On 10/25/19 at 6:04 AM EDT, Kanye West's album appears to be delayed and Twitter is not happy, Newsweek, ‏2019-10-25 (באנגלית) Elias Leight, Elias Leight, Kanye West Releases ‘Jesus Is King,’ Capping Hectic Rollout Saga, Rolling Stone, ‏2019-10-25 (באנגלית) Kanye delays release of Yandhi again C. Vernon Coleman II, Kanye West Denies He Refuses to Submit ‘Yandhi’ Album - XXL, XXL Mag (באנגלית) Kanye West to Bring Sunday Services to Fans With New Album, E! Online, ‏Fri Aug 30 07:57:00 PDT 2019 (באנגלית) Will Richards, Kanye West confirms release date of new album 'Jesus Is King', NME, ‏2019-09-17 (באנגלית) Kanye West Is Releasing New Album Jesus Is King on Sunday, Kim Says, Pitchfork (באנגלית) Kanye West Reportedly Announces New Release Date for 'Jesus Is King' Album, Complex (באנגלית) Kanye West Says New Album Jesus Is King Is Out This Week, Pitchfork (באנגלית) Kanye West Announces New Album 'Jesus Is King' Will Be Released This Week (UPDATE), Complex (באנגלית) Kanye West Launches 'Jesus Is King' Pre-Orders (UPDATE), HYPEBEAST Kanye West Announces New 'Jesus Is Born' Album Before 'Jesus Is King' Even Drops, Billboard KANYE WEST, KANYE WEST (באנגלית)